2016. gada 10. augustā Rīkojums Nr. 435

Rīgā (prot. Nr. 39  8. §)

**Par Rīgas konferencei un citu pasākumu organizēšanai piešķirtā finansējuma izmantošanu**

1. Atbalstīt izdevumu segšanu no Ārlietu ministrijas budžeta programmā 97.00.00 "Nozaru vadība un politikas plānošana" Rīgas konferences un citu pasākumu organizēšanai apstiprinātā finansējuma un piešķirt līdzfinansējumu Eiropas Ārpolitikas padomei (*European Council on Foreign Relations*) 30 000 *euro* apmērā*.*

2. Ārlietu ministrijai sagatavot un noslēgt līgumu ar Eiropas Ārpolitikas padomi, nosakot šā rīkojuma 1. punktā norādīto finanšu līdzekļu izmantošanas mērķi un mērķa sasniegšanai paredzēto pasākumu izpildes termiņu, kā arī paredzot šo finanšu līdzekļu izlietojuma kontroli atbilstoši mērķim un nosakot, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Eiropas Ārpolitikas padome.

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis